 

**Приложение 1 към**

**Заповед на Ръководителя на УО на ПРСР 2014 – 2020 г.**

**№ ……………………………………….**

**УСЛОВИЯТА ЗА КАНДИДАТСТВАНЕ ПО ПОДМЯРКА 19.1 „ПОМОЩ ЗА ПОДГОТВИТЕЛНИ ДЕЙНОСТИ“ В ЧАСТТА НА МАЛКИ ПИЛОТНИ ПРОЕКТИ НА МЯРКА 19 „ВОДЕНО ОТ ОБЩНОСТИТЕ МЕСТНО РАЗВИТИЕ“**

**за втори прием 2020 г. – 2021 г.**

|  |
| --- |
| 1. **Наименование на програмата:**

Програмата за развитие на селските райони за периода 2014 - 2020 г. (ПРСР 2014 - 2020 г.)  |

|  |
| --- |
| 1. **Наименование на приоритетната ос:**

Приоритетна област 6 Б „Стимулиране на местното развитие в селските райони“Приоритет на Съюза 4 „Повишаване на заетостта и териториалното сближаване” |

|  |
| --- |
| 1. **Наименование на процедурата:**

Процедура BG06RDNP001-19.476 по подмярка 19.1 „Помощ за подготвителни дейности“ на мярка 19 „Водено от общностите местно развитие“ от Програмата за развитие на селските райони за периода 2014 – 2020 г. (ПРСР 2014 – 2020 г.), съфинансирана от Европейския земеделски фонд за развитие на селските райони (ЕЗФРСР), наричана по-нататък „Подмярка 19.1 в частта на малките пилотни проекти“. |

|  |
| --- |
| 1. **Измерения по кодове:**

Измерение 1 – Област на интервенция: 097 Инициативи за воденото от общностите местно развитие в градски и селски райони;Измерение 2 – Форма на финансиране: 01 Безвъзмездни средства;Измерение 3 – Тип на територията: 07 Не се прилага;Измерение 4 – Механизми за териториално изпълнение:06 Инициативи за Водено от общностите местно развитие. |

|  |
| --- |
| 1. **Териториален обхват:**

Процедурата по подмярка 19.1 в частта на малките пилотни проекти се прилага на територии на местни инициативни групи, които са кандидатствали за одобрение по реда на Насоките за определяне на условията за кандидатстване по процедура за прием на проектни предложения BG06RDNP001-19.001 по Подмярка 19.2 „Прилагане на операции в рамките на стратегии за водено от общностите местно развитие“ на мярка 19 „Водено от общностите местно развитие” (ВОМР) от ПРСР 2014-2020 г., но нямат одобрена за финансиране стратегия за ВОМР през програмния период 2014 – 2020 г. Кандидатствалите МИГ по реда на Насоките за определяне на условията за кандидатстване по процедура за прием на проектни предложения BG06RDNP001-19.001 са включени в Приложение № 1.Допустимите територии за изпълнение на проекти по процедурата са административните граници на общините: Антон, Антоново, Батак, Белица, Белоградчик, Бобов дол, Божурище, Борово, Ботевград, Брацигово, Брезник, Бургас, Бяла, Велики Преслав, Венец, Видин селска част*,* Георги Дамяново*,* Горна Малина*,* Гулянци*,* Две Могили, Девин, Димово, Дупница, Дългопол, Елин Пелин, Етрополе, Златица, Иваново, Ихтиман, Каварна, Калояново, Камено, Карнобат, Каолиново, Карлово, Кнежа, Копривщица, Кричим, Кюстендил, Лозница, Мадан, Макреш, Малко Търново, Мездра, Мирково, Невестино, Несебър, Ново село, Омуртаг, Петрич, Пирдоп, Приморско, Първомай, Ракитово, Рудозем, Руен, Ружинци, Садово, Самуил, Свищов, Севлиево, Смолян, Смядово, Созопол, Стамболийски, Твърдица, Тополовград, Трън, Хитрино, Царево, Ценово, Чавдар, Челопеч, Чипровци, Чупрене, Шабла и Якоруда. |

|  |
| --- |
| 1. **Цели на предоставяната безвъзмездна финансова помощ по процедурата и очаквани резултати:**

Целите на подмярка 19.1 в частта на малките пилотни проекти e осигуряване на подкрепа за:* популяризиране на подхода ВОМР;
* популяризиране на местната идентичност;
* популяризиране на МИГ, неполучили финансиране на изпълнение на стратегия за ВОМР;
* запазване на МИГ като действащи субекти на съответните територии;
* подкрепа на иновативни практики.

**Очаквани резултати от предоставянето на финансовата помощ:**Посредством изпълнението на проектни предложения по настоящата процедура се очаква да бъдат постигнати целите на подмярка 19.1 в частта на малките пилотни проекти.В резултат на изпълнението на малките пилотни проекти:* подходът ВОМР, местните инициативни групи и местната идентичност ще бъдат популяризирани на териториите на прилагане на подмярката;
* МИГ, допустими за подпомагане по подмярката ще получат подкрепа и ще бъдат запазени като действащи субекти на съответните територии на действие;
* на териториите на прилагане на подмярката ще бъдат въведени иновативни за местните общности дейности и практики.
 |

|  |
| --- |
| 1. **Индикатори:**

1. Брой реализирани дейности;2. Брой създадени работни места в резултат от изпълнението на проекта;3. Брой на населението в обхванатото от проекта населено място, за което изпълнението на проекта ще бъде от полза.При подаване на проектното предложение кандидатът следва да отбележи и количествено да определи в раздел „Индикатори“ в ИСУН и във формуляра за кандидатстване един или повече от посочените индикатори, които ще бъдат изпълнени чрез реализиране на дейностите. |

|  |
| --- |
| 1. **Общ размер на безвъзмездната финансова помощ по процедурата:**

Общият размер на безвъзмездната финансова помощ по процедурата е до левовата равностойност на 895 851,44 (осемстотин деветдесет и пет хиляди осемстотин и петдесет и едно евро и четиридесет и четири евро цента) или 1 752 106,25 лева (един милион седемстотин петдесет и две хиляди сто и шест лева и двадесет и пет стотинки). |

|  |
| --- |
| 1. **Минимален и максимален размер на безвъзмездната финансова помощ за конкретен проект:**

Минималната стойност на допустимите разходи е не по-малко от левовата равностойност на 5 000 евро, а максималната – не повече от левовата равностойност на 100 000 евро за един проект.Използва се валутен курс 1,9558 лева за 1 евро. |

|  |
| --- |
| 1. **Процент на съфинансиране на проекти:**

Финансовата помощ е в размер до 100 на сто от общите допустими разходи. |

|  |
| --- |
| 1. **Допустими кандидати:**

Местни инициативни групи, които са кандидатствали за одобрение в срока на обявата по реда на Насоките за определяне на условията за кандидатстване по процедура за прием на проектни предложения BG06RDNP001-19.001 (втори прием), но нямат одобрена за финансиране стратегия за ВОМР през програмния период 2014 – 2020 г.11.1 Местна инициативна група е юридическо лице с нестопанска цел за осъществяване на общественополезна дейност, регистрирано като сдружение по реда на Закона за юридическите лица с нестопанска цел, което представлява публично-частно партньорство и:1. има колективен върховен орган, чиито членове задължително са общината/ите от територията на действие на МИГ.Членове на колективния върховен орган могат да бъдат:а) физически лица, които са с постоянен адрес и/или работят на територията на действие на МИГ, или юридически лица със седалище и адрес на управление на територията на действие на МИГ;б) клон на юридическо лице, ако клонът е регистриран на територията на действие на МИГ най-малко 5 години преди подаване на формуляра за кандидатстване;2. има колективен управителен орган в състав не по-малко от 5 лица, които имат постоянен адрес и/или работят на територията на действие на МИГ, когато са физически лица, или имат седалище и адрес на управление на територията на действие на МИГ, когато са юридически лица;3. съдържа в наименованието си обозначението „Местна инициативна група“, или съкратено МИГ, и наименованието на общината/ите, на територията на действие на МИГ;4. има седалище и адрес на управление на територията на селския район в рамките на територията, на която МИГ осъществява дейността си;5. има дял на представителите на публичния сектор, на представителите на стопанския сектор и на представителите на нестопанския сектор в колективния върховен орган и в колективния управителен орган на сдружението, непревишаващ 49 на сто от имащите право на глас съгласно чл. 28, ал. 1 от Закона за юридическите лица с нестопанска цел;6. включва в колективните си органи представители на различни заинтересовани страни от местната общност, идентифицирани в анализа на стратегията за ВОМР включително уязвими групи и малцинства (когато е приложимо);7. територията, за която се предоставя подпомагането е с население между 10 000 и 150 000 хиляди жители, по данни на Националния статистически институт към 31.12.2019 г.11.2 Изискването по 11.1, т. 1, буква „а“ не се прилага по отношение на община, член на МИГ, когато:1. е включена в приложение № 3 от Постановление № 161 на МС от 2016 г. за определяне на правила за координация между управляващите органи на програмите и местните инициативни групи, и местните инициативни рибарски групи във връзка с изпълнението на Подхода „Водено от общностите местно развитие“ за периода 2014 - 2020 г. (ДВ, бр.52 от 2016 г.) (Постановление № 161) и има седалище в съответния областен град;2. в територията на МИГ са включени населените места на общината, без града, център на общината, в строителните му граници, посочени в приложение № 2 от Постановление № 161.11.3 Местната инициативна група, член на колективния й управителен орган, член на контролния й орган, ако такъв е предвиден в устава на МИГ и представляващ по закон и пълномощие член на колективния управителен орган и контролния орган на МИГ, ако такъв е предвиден в устава на МИГ, включително и когато член e юридическо лице, трябва да отговарят на следните изисквания:1. не е осъден/а с влязла в сила присъда за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;2. не е осъден/а с влязла в сила присъда за престъпление, аналогично на тези по т. 1, в друга държава членка или трета страна;3. няма задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата, или аналогични задължения, съгласно законодателството на държавата, в която кандидатът е установен, доказани с влязъл в сила акт на компетентен орган или размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година, но не повече от 50 000 лв.;4. не е налице неравнопоставеност в случаите по чл. 44, ал. 5 от Закона за обществените поръчки (ЗОП);5. не е установено с акт на компетентен орган, че:а) е представил/а документ с невярно съдържание, свързан с удостоверяване липсата на основания за отстраняване или изпълнението на критериите за допустимост и/или подбор/избор;б) не е предоставил/а изискваща се информация, свързана с удостоверяване липсата на основания за отстраняване или изпълнението на критериите за допустимост и/или подбор/избор;6. не е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен;7. не е налице конфликт на интереси по смисъла на Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012, който не може да бъде отстранен.8. не е обявен в несъстоятелност или в производство по несъстоятелност, не е в процедура по ликвидация, не е сключил извънсъдебно споразумение с кредиторите си по смисъла на чл. 740 от Търговския закон, не е преустановил дейността си, а в случай че кандидатът е чуждестранно лице – не се намира в подобно положение, произтичащо от сходна процедура, съгласно законодателството на държавата, в която е установен;9. не е установено, че не е изпълнил/а разпореждане на Европейската комисия за възстановяване на предоставена неправомерна и несъвместима държавна помощ;10. не е лице, което лично или в качеството си на собственик, управител или контролиращ друго лице предоставя или е предоставяло консултантски услуги на същата МИГ, свързани с разработването на стратегия за ВОМР;11. не е свързано лице по смисъла на § 1 от допълнителните разпоредби на Търговския закон с член на колективния управителен орган или представляващ по закон и пълномощие член на колективния управителен орган на МИГ и/или на контролния орган на МИГ, или представляващ по закон и пълномощие член на контролния орган на МИГ.А. Точка 8 не се прилага, когато член на колективния управителен орган и/или член на контролния орган на МИГ е физическо лице или община.Б. Точки 3 и 8 не се прилагат, когато член на колективния управителен орган и/или член на контролния орган на МИГ е община.В. Точки 3, 4, 5, 6, 8 и 9 не се прилагат за представляващия/те юридическото лице – МИГ, член на колективния управителен орган на МИГ и член на контролния орган на МИГ, ако такъв е предвиден в устава на МИГ;Г. Точка 3 не се прилага, когато размерът на неплатените дължими данъци или социално-осигурителни вноски от лицето, за което е установено задължението, не надхвърля с повече от 1 на сто сумата на дължимите от него данъци и социално-осигурителни вноски за последната приключена финансова година.Гореизброените основания за отстраняване се прилагат при спазване на сроковете, посочени в чл. 57, ал. 3 от ЗОП. 11.4 Местната инициативна група, член на колективния й управителен органи представляващ по закон и пълномощие член на колективния управителен орган на МИГ, включително и когато член e юридическо лице, както и член или представляващ по закон и по пълномощие член на контролния орган на МИГ, ако такъв е предвиден в устава на МИГ, за които е налице обстоятелство по т. 1-11, има право да представи доказателства при подаване на декларация съгласно приложение № 2 или в определения срок за предоставяне на документи от получаването на уведомление от Комисията за оценка за констатиране на обстоятелства по т. 1-11, че е предприел мерки, които гарантират неговата надеждност, въпреки наличието на съответното основание за отстраняване. За тази цел горепосочено лице може да:1. е погасило задълженията си по т. 3, включително начислените лихви и/или глоби или че те са разсрочени, отсрочени или обезпечени;2. е платило или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;3. е изяснило изчерпателно фактите и обстоятелствата, като активно е съдействало на компетентните органи, и е изпълнило конкретни предписания, технически, организационни и кадрови мерки, чрез които да се предотвратят нови престъпления или нарушения.Липсата на посочените обстоятелства се доказва с декларация към момента на кандидатстване съгласно приложение № 2 от документите към условията за кандидатстване. Декларацията следва да бъде попълнена и подписана от всеки член на колективния управителен орган и контролен орган на МИГ, ако такъв е предвиден в устава на МИГ и от представляващ по закон и пълномощие член на колективния управителен орган и контролен орган на МИГ, ако такъв е предвиден в устава на МИГ, включително и когато член e юридическо лице.Не се дава предимство, а даденото предимство се отнема, когато се установи, че кандидатът/бенефициентът е създал изкуствено условията, необходими за получаване на това предимство, в противоречие с целите на европейското право и българското законодателство в областта на допустимите за подпомагане дейности по настоящите Условия за кандидатстване. |

|  |
| --- |
| 1. **Допустими партньори (ако е приложимо):**

НЕПРИЛОЖИМО |

|  |
| --- |
| 1. **Дейности, допустими за финансиране:**

1. Дейности и събития, свързани с популяризиране на местната идентичност;2. Придобиване на материални и нематериални активи в интерес на местната общност;3. Въвеждане на иновативни за местната общност практики.Малките пилотни проекти трябва да отговарят на следните условия за допустимост:1. Да допринасят за постигане на целите на ПРСР 2014 – 2020 г. и на приоритетите на стратегията за ВОМР на конкретната МИГ;2. Да се осъществяват в полза на местната общност и да са съгласувани с нея;3. Да са одобрени по процедурата за вземане на решения, предвидена в устава на МИГ; 4. Да включват дейности, свързани с доброволно участие под формата на труд или финансиране, от представители на местната общност;5. Дейностите да се реализират на територията на съответната МИГ.Не се предоставя финансова помощ за проект, който: - оказва отрицателно въздействие върху околната среда;- включва инвестиции в местата по националната екологична мрежа Натура 2000, когато тези инвестиции не отговарят на изискванията на Закона за биологичното разнообразие и на нормативните актове за неговото прилагане, както и предвидените ограничения в заповедите за определянето на тези места и плановете за управлението им;- включва изграждане или обновяване на инфраструктура или закупуване на оборудване за голф, скално катерене и лов |

|  |
| --- |
| 1. **Категории разходи, допустими за финансиране:**

Допустими за финансиране са разходи за:1. Дейности и събития, свързани с популяризиране на местната идентичност, в това число за популяризиране на местни традиции, културно и историческо наследство, традиционни местни продукти и други:
* изследвания и проучвания, директно свързани с популяризиране на местната идентичност;
* възнаграждения за външни експерти – физически или юридически лица за изпълнение на дейности по проекта, различни от управление на проекта;
* промоционални кампании за свързани с популяризиране на местната идентичност;
* организиране и провеждане на събития, свързани с изпълнението на проекта;
* преводи;
* информираност – създаване на интернет страница за проекта, публикации в регионални медии, информационни конференции;
* публичност – изготвяне, отпечатване и разпространение на информационни материали и осигуряване на публичност, в т.ч. информационни табели.
1. Придобиване на материални и нематериални активи в интерес на местната общност:
* строително – монтажни дейности, обновяване на сгради и/или помещения;
* придобиване на материални активи които се използват в интерес на местната общност, включително оборудване, обзавеждане и преместваеми обекти;
* застраховки на закупените по проекта активи;
* нематериални активи – придобиване и разработване на софтуер, авторски права, патенти, интелектуална собственост и други нематериални активи в полза на местната общност.
1. Въвеждане на иновативни за местната общност дейности, включително материални, нематериални активи, дейности свързани с творческо-артистична дейност, обучения на местни общности, промотиране на местната идентичност и др.;
2. Оперативни разходи в размер до 5% от стойността на проекта. Оперативни са разходи отговарящи на определението в т. 6 от раздел 27.3 „Допълнителна информация“ от настоящите условия.

Формулярът за кандидатстване се попълва съгласно инструкции от Ръководството за потребителя за модул “Е-кандидатстване” в ИСУН 2020 и от раздел 27 „Допълнителна информация“ от настоящите условия.Разходите са допустими за финансиране от ЕЗФРСР единствено когато ДФЗ действително е изплатил съответната помощ до 31 декември 2023 г.Разходите за реализиране на проекта са допустими, при условие че това не води до двойно финансиране на едни и същи дейности.В стойността на съответния разход е включен данък добавена стойност (ДДС) за кандидати, които не са регистрирани по Закона за данък върху добавената стойност, и не е включен ДДС – за кандидати, регистрирани по Закона за данък върху добавената стойност.Финансовата помощ се предоставя чрез възстановяване на реално извършени и платени допустими разходи, които се доказват с документи за отчитане на изпълнени дейности и с разходооправдателни документи.За тях кандидатът представя:* За разходи, в т. ч. разходи, свързани с придобиване на активи, включително строително-монтажни работи или строително-ремонтни работи, включени в списък на разходите, за които са определени референтни стойности съгласно приложение № 3 към настоящите условия, кандидатът представя само една оферта, която съдържа наименованието на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена в лева или евро с посочен данък върху добавената стойност (ДДС) и/или извлечение от каталог на производител/доставчик/строител и/или проучване в интернет за всяка отделна инвестиция в дълготрайни активи - с предложена цена от производителя/доставчика/строителя;
* В случай, че разходът, за който се кандидатства не е включен в списък с референтни разходи съгласно приложение № 3, но възлагането на услугата на друго лице е невъзможно поради наличие на авторски или други права на интелектуална собственост, следва да се представи оферта за извършване на услугата от лицето, притежаващо съответните права;
* За всички останали случаи кандидатът следва да представи най-малко три независими съпоставими оферти за разходите, които съдържат наименованието на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена в лева или евро с посочен данък върху добавената стойност (ДДС). В този случай кандидатът представя и решение за избор на изпълнител.

Когато обосноваността на цените се определя въз основа на една оферта/референтен списък или на база на избор на изпълнител въз основа на три оферти, оферентите, когато са местни лица, трябва да са вписани в Търговския регистър към Агенцията за вписване, а оферентите – чуждестранни лица, следва да представят документ за правосубектност съгласно националното им законодателство. Оферентите на строително-монтажни работи, местни и чуждестранни лица, трябва да бъдат вписани в Централен професионален регистър на строителя съгласно Закона за Камарата на строителите и да могат да извършват строежи и/или отделни видове строителни и монтажни работи от съответната категория съгласно изискванията на чл. 3, ал. 2 от Закона за Камарата на строителите.Кандидатите събират три независими съпоставими оферти за разходите чрез прилагане на принципа на пазарни проучвания и консултации съгласно ЗОП, като публикуват на профила на купувача информация относно вида на инвестицията, която ще бъде заявена за финансиране, придружена от техническа спецификация с посочени минимални параметри или подробно описание на актива. Кандидатите определят подходящ срок за получаване на оферти, който не може да бъде по-кратък от 5 работни дни. Не са допустими разходи:1. за дължими лихви;2. за лизинг;3. за закупуване на недвижими имоти; 4. за закупуване на оборудване втора употреба;5. за закупуване на моторни превозни средства;6. за данък добавена стойност с изключение на невъзстановимия;7. платени по-късно от крайния срок за подаване на искане за окончателно плащане пред ДФЗ;8. разходи платени в брой (с изключение на разходите за пощенски и куриерски услуги и такси за издаване на изискуеми документи);9. принос в натура;10. разходи, за които е получено финансиране от националния бюджет или бюджета на Европейския съюз, в т.ч. по подмярка 19.3„Подготовка и изпълнение на дейности за сътрудничество на местни инициативни групи“ и по подмярка 19.4 „Текущи разходи и популяризиране на стратегия за Водено от общностите местно развитие“ от ПРСР 2014 – 2020 г.;11. банкови такси;12. разходи за информираност и публичност, които не отговарят на изискванията, посочени в Единния наръчник на бенефициента за прилагане на правилата за информация и комуникация 2014 – 2020 г., съгласно приложение № 2 от Националната комуникационна стратегия за програмен период 2014 – 2020 г. и съгласно приложение № III към чл. 13 от Регламент за изпълнение 808/2014 на Комисията от 17 юли 2014 г. за определяне на правила за прилагането на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (OB, L 2274, 31 юли 2014 г.), наричан по-нататък „Регламент № 1305/2013“ и Регламент за изпълнение 669/2016 на Комисията от 28 април 2016 г. за изменение на Регламент за изпълнение (ЕС) № 808/2014 по отношение на изменението и съдържанието на програмите за развитие на селските райони, публичността на тези програми и коефициентите на преобразуване в животински единици (OB, L 115, 29 април 2016 г.);13. хранителни стоки;14. закупуване на материали за еднократна употреба с изключение на разходи за офис консумативи и канцеларски материали;15. командировки, в това число пътни, дневни и квартирни;16. наем на оборудване и съоръжения;17. изготвяне на проект;18. управление на проект;19. оперативни разходи, надвишаващи 5 на сто от общата стойност на проекта;20. разходи, извършени преди подаване на проектното предложение;21. за обикновена подмяна;22. за изграждане и ремонт на места за настаняване. |

|  |
| --- |
| 1. **Допустими целеви групи (ако е приложимо):**

НЕПРИЛОЖИМО  |

|  |
| --- |
| 1. **Приложим режим на минимални/държавни помощи:**

По подмярката ще се финансират дейности, които:1. са със свободен обществен достъп и с неикономически характер;
2. са организирани по нетърговски начин и са от нестопанско естество;
3. имат изключително локално въздействие и са предназначени за ползване само от населението в границите на населени места от общината от територията на МИГ;
4. водят до подобряване на условията за живот само на територията на МИГ;
5. имат чисто местно въздействие и следователно не оказват въздействие върху търговията между държавите членки. В тези случаи МИГ, изпълнител или подизпълнител доставят стоки и услуги в ограничен район на дадена държава-член и е малко вероятно да привлече клиенти от други държави членки и мярката няма влияние върху условията на трансграничните инвестиции (съгласно точка 196 от Известие на Комисията);
6. са само за нестопански дейности от лица, регистрирани по реда на Закона за юридическите лица с нестопанска цел.

Финансовото подпомагане по дейностите по подмярката няма да представлява „държавна помощ“ по смисъла на чл. 107, параграф 1 от ДФЕС.В тази връзка кандидатът подава декларация за определяне на дейностите на МИГ по проекта като неикономически дейности. В декларацията следва да се декларира изрично, че в проектното предложение, ще се финансират дейности, които съответстват на изброените шест хипотези. |

|  |
| --- |
| 1. **Хоризонтални политики:**

Подходът ВОМР се прилага при спазване на хоризонталните принципи на политиката за изпълнение на ЕСИФ.По настоящата процедура следва да е налице съответствие на проектните предложения с поне един от следните принципи на хоризонталните политики на ЕС:1. Равенство между половете и липса на дискриминация- прилагане на принципа на равенство между половете; допринасяне за утвърждаване на принципа на равните възможности и създаване на условия за превенция на дискриминацията. Европейският съюз насърчава равнопоставеността, както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност. 2. Устойчиво развитие (защита на околната среда) – подкрепа за проекти, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях. 3. Насърчаване на заетостта и конкурентоспособността.В т. 11 на формуляра за кандидатстване се описва как проектното предложение съответства на поне един от описаните принципи на хоризонталните политики на ЕС. |

|  |
| --- |
| 1. **Минимален и максимален срок на проект:**

Максималната продължителност за изпълнението на дейностите по малък пилотен проект е до 6 месеца от сключване на договора за предоставяне на безвъзмездна финансова помощ. Проектът се отчита в срок до 1 месец от изтичане на срока за изпълнение на договора за предоставяне на безвъзмездна финансова помощ. |

|  |
| --- |
| 1. **Ред за оценяване на концепциите за проектни предложения:**

НЕПРИЛОЖИМО |

|  |
| --- |
| 1. **Критерии и методика за оценка на концепциите за проектни предложения:**

НЕПРИЛОЖИМО |

|  |
| --- |
| 1. **Ред за оценяване на проектните предложения:**

Оценката на проектните предложения се извършва при спазване на реда, определен в Закона за управление на средствата от Европейските структурни и инвестиционни фондове и Постановление № 162 на Министерския съвет от 2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 - 2020 г. (ДВ., бр. 53 от 2016 г.) (ПМС № 162) и приложимото европейско и национално право.Формулярът за кандидатстване няма да се разглежда, ако е подаден в ИСУН 2020 след срока, определен в обявата. Оценката и класирането на проектните предложения по настоящата процедура се извършват от оценителна комисия.Оценката на проектните предложения включва:Етап 1: Оценка на административно съответствие и допустимост;Етап 2: Техническа и финансова оценка.В срок до три месеца от назначаването оценителната комисия по чл. 33 от Закона за управление на средствата от Европейските структурни и инвестиционни фондове извършва оценка на административно съответствие и допустимост, техническа и финансова оценка и одобряване на проектните предложения, за които се предоставя безвъзмездна финансова помощ. По изключение в заповедта за назначаването на оценителната комисия може да се посочи по-дълъг срок, който не може да бъде по-дълъг от 4 месеца.Оценката за административно съответствие и допустимост се извършва от двама члена на оценителната комисия съгласно критерии посочени в приложение № 4.А. В процеса на оценка на административното съответствие и допустимостта оценителната комисия проверява:1. пълнота на проектното предложение – на основа на формуляра за кандидатстване се проверява попълнени ли са всички приложими раздели, налице ли са всички документи, представени и попълнени съгласно изискванията, посочени в условията за кандидатстване; декларациите са попълнени по образец, датирани са и са подписани;
2. на основа на формуляра за кандидатстване и представените документи е налице съответствие на кандидатите и предвидените дейности с критериите за допустимост, посочени в условията за кандидатстване;
3. продължителността на проекта е в рамките на максималната продължителност, съобразно изискванията на процедурата;
4. други административни изисквания, определени в условията за кандидатстване по процедурата.

а) Проектните предложения не преминават етапа на оценка за административно съответствие и допустимост, когато:1. е налице несъответствие с изискванията за административно съответствие и допустимост по отношение на кандидата;2. са установени предвидени недопустими дейности или разходи, които са съществени за постигане на целите на проекта;3. е установено неизпълнение на някое от приложимите условия за административно съответствие и допустимост, описани в приложение № 4.Проектът на МИГ не може да премине етап на административно съответствие и допустимост, когато са налице обстоятелства за отстраняване или представените доказателства не са достатъчни, за да се гарантира, че МИГ, член на колективния й управителен орган, контролен орган, ако такъв е предвиден в устава на МИГ и представляващ по закон и пълномощие член на колективния управителен орган и контролен орган на МИГ, ако такъв е предвиден в устава на МИГ, когато член e юридическо лице, не е налице обстоятелство за отстраняване.Проект на МИГ може да премине етап на административно съответствие и допустимост, когато представените доказателства са достатъчни, за да се гарантира, че по отношение на МИГ, член на колективния й управителен орган, член на контролния й орган, ако такъв е предвиден в устава на МИГ и представляващ по закон и пълномощие член на колективния управителен орган и контролния орган на МИГ, ако такъв е предвиден в устава на МИГ, включително и когато член e юридическо лице, не е налице обстоятелство по т. 1-11 от раздел 11 от настоящите условия.На този етап Комисията извършва и преценка за допустимостта и обосноваността на разходите за всяко проектно предложение, като може да извършва корекции в бюджета на проектното предложение съгласно чл. 19, ал. 7 от ПМС № 162 и въз основа на извършената преценка за обоснованост. Преценката за обоснованост на разходите се извършва по реда, описан в раздел 14 от настоящите условия.Комисията може да извършва корекции в бюджета на проектно предложение, в случай че при проверката за основателността на предложените разходи на етап административно съответствие и допустимост се установи: наличие на недопустими дейности и/или разходи; несъответствие между предвидените дейности и видовете заложени разходи; дублиране на разходи; неспазване на други изисквания за допустимост от условията за кандидатстване. Корекциите не могат да водят до:а) невъзможност за изпълнение на целите на проекта или на проектните дейности;б) подобряване на качеството на проектното предложение и нарушаване на принципите по чл. 29, ал. 1, т. 1 и 2 от Закона за управление на средствата от Европейските структурни и инвестиционни фондове.Всички констатирани обстоятелства при проверките се описват в протокола от работата на оценителната комисия и се вземат предвид при извършване на корекции/редукция на разходите.След приключване на оценката на административното съответствие и допустимост на интернет страницата на Министерството на земеделието, храните и горите и в Информационната система за управление и наблюдение на структурните инструменти на ЕС в България (ИСУН 2020) се публикува списък на проектните предложения, които не се допускат до техническа и финансова оценка, като се посочват и основанията за недопускане. За недопускането на всеки от кандидатите, включени в списъка, се съобщава чрез ИСУН 2020. Оценителната комисия не носи отговорност, ако поради грешни и/или непълни данни за кореспонденция, предоставени от самите кандидати, те не получават кореспонденцията с оценителната комисия.Техническа и финансова оценка се извършва от двама члена на оценителната комисия съгласно критерии и съответен брой точки посочени в приложение № 5.След приключване на етапа на техническа и финансова оценка проектните предложения се класират според общия брой получени точки, като оценителната комисия предлага за одобрение в низходящ ред проектните предложения, за които е наличен бюджет по процедурата. В случай че две или повече проектни предложения имат еднакви общи крайни оценки, проектите ще бъдат подреждани в низходящ ред по следните критерии:1. Критерий „Степен на полза на проекта за местната общност“;2. Критерий „Степен на включени в проекта дейности, свързани с доброволно участие под формата на труд или финансиране от представители на местната общност“В случай, че проектните предложения имат равен брой точки и по тези критерии и при недостатъчен бюджет по процедурата същите ще бъдат включени в резервен списък.Проектите, включително приложените към тях документи, могат да бъдат коригирани по всяко време след подаването им в случай на очевидни грешки, признати от МЗХГ въз основа на цялостна преценка на конкретния случай и при условие че МИГ е действала добросъвестно.Когато в хода на оценката се установи липса на документи и/или неяснота, или неточност на представените документи, председателят на Комисията за избор ще уведомява МИГ, която в срок до 10 работни дни от датата на уведомяването може да представи допълнителна информация и/или документи. Уведомленията за установени липса на документи и/или неяснота, или неточност на представените документи ще се изпращат през ИСУН 2020 чрез електронния профил на МИГ, като МИГ ще бъде известявана чрез електронния адрес, асоцииран към неговия профил. За дата на получаване на уведомленията се счита датата на изпратеното чрез ИСУН 2020 уведомление. Срокът за отстраняване на неяснотите или неточностите започва да тече от деня, следващ датата на изпращане на уведомлението. МИГ може се информират от ръководителя на УО на ПРСР 2014-2020 г./ председателя на Оценителната комисия за наличието на активна комуникация в ИСУН 2020 и чрез факс/телефон/електронна поща.Неотстраняването на нередовностите в срок може да доведе до прекратяване на производството по отношение на кандидата. Всяка информация, предоставена извън официално изисканата няма да бъде взимана под внимание. По изключение кандидатът може да предостави информация с уведомителен характер (напр. промяна в адреса за кореспонденция, лице, представляващо дружеството и други подобни обстоятелства), която не води до подобряване на първоначалното проектно предложение и се предоставя писмено до Комисията за оценка, съответно до Управляващия орган на ПРСР 2014-2020 г. след приключване на работата на Комисията за оценка. Техническият процес, свързан с представянето на допълнителна информация/документи, е описан в Ръководството за потребителя за модул “Е-кандидатстване” в ИСУН 2020. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. **Критерии и методика за оценка:**

Оценката за административно съответствие и допустимост се извършва съгласно приложение № 4. Всеки оценител оценява изпълнението на критериите за административно съответствие и допустимост с „ДА“, „НЕ“ или „Неприложимо“. Техническа и финансова оценка се извършва по критерии, одобрени от Комитета за наблюдение на ПРСР 2014 – 2020 г., съгласно приложение № 5.Критериите за техническа оценка на заявления за подпомагане на малки пилотни проекти са следните:

|  |  |  |
| --- | --- | --- |
| № | Критерий | Точки |
| 1. | **Степен на включени в проекта дейности, свързани с доброволно участие под формата на труд или финансиране от представители на местната общност**  | **Максимален брой точки – 20** |
| От 1 до 10 човекодни доброволен труд  | 5 точки  |
| Над 10 човекодни доброволен труд  | 10 точки  |
| Осигурено е съфинансиране от представител/и на местната общност от 1 до 2 % спрямо размера на исканото финансиране | 5 точки  |
| Осигурено е съфинансиране от представител/и на местната общност над 2% и до 3 % спрямо размера на исканото финансиране  | 7 точки |
| Осигурено е съфинансиране от представител/и на местната общност над 3% спрямо размера на исканото финансиране | 10 точки |
| 2. | **Степен на полза на проекта за местната общност** | **Максимален брой точки – 50** |
| Реализираните чрез проекта продукти, услуги или инвестиции са в полза на една възрастова група от населението на територията (деца, младежи или възрастни хора) | 10 точки |
| Реализираните чрез проекта продукти, услуги или инвестиции са в полза на повече от една възрастова група от населението на територията | 20 точки |
| Планирани действия за гарантиране устойчивост на резултатите от проекта в рамките на 1 календарна година | 10 точки |
| Планирани действия за гарантиране устойчивост на резултатите от проекта повече от 1 календарна година | 20 точки |
| Предвидено въвеждане на иновативна за територията дейност | 10 точки |
| 3. | **Степен на съгласуваност с местната общност** | **Максимален брой точки – 30** |
| Проведено 1 информационно събитие/обсъждане за съгласуване на проекта с общността | 5 точки |
| Проведени 2 информационни събития/обсъждания за съгласуване на проекта с общността  | 10 точки |
| Проведени повече от 2 информационни събития/обсъждания за съгласуване на проекта с общността  | 15 точки |
| Над 2 % от населението на територията на МИГ, подкрепило проекта  | 15 точки |
| **Максимален брой точки** | **100** |

За да бъдат присъдени точки трябва да са представени документи, посочени в раздел 24 от настоящите условия, отнасящи се за изпълнението на критериите и във формуляра за кандидатстване да е представена подробна обосновка за това как проектното предложение отговаря на критериите за оценка. Етапът на техническа и финансова оценка преминават проектите, получили не по-малко от 40 точки. |

|  |
| --- |
| 1. **Начин на подаване на документите за кандидатстване:**

Документите се подават в ИСУН в срока, определен в обявата, съгласно условията и реда на Наредба за определяне на условията, реда и механизма за функциониране на Информационната система за управление и наблюдение на средствата от Европейските структурни и инвестиционни фондове (ИСУН) и за провеждане на производства пред управляващите органи посредством ИСУН, приета с Постановление № 243 на Министерския съвет от 2016 г. (ДВ, бр. 76 от 2016 г.).Подаването на проекти по настоящата процедура се извършва по електронен път чрез попълване на уеб базиран формуляр за кандидатстване с използването на квалифициран електронен подпис (КЕП), чрез модула „Е-кандидатстване“ на следния интернет адрес: <https://eumis2020.government.bg> и се прилагат документите от раздел 24 на настоящите указания „Списък на документите, които се подават на етап кандидатстване“. Документите от раздел 24 се подават във формат „pdf“ или друг формат, когато това е указано в раздел 24 „Списък на документите, които се подават на етап кандидатстване“.Оригиналите на документите се съхраняват от МИГ и следва да могат да бъдат представени от МИГ при поискване.Документите се представят на български език. В случаите, когато оригиналният документ е изготвен на чужд език, той трябва да бъде придружен с превод на български език, извършен от заклет преводач, а когато документът е официален по смисъла на Гражданския процесуален кодекс, той трябва да бъде легализиран или с апостил.Подготовката и подаването на проекти в ИСУН 2020 се извършва по следния начин: МИГ влиза в ИСУН 2020, след регистрация чрез е-мейл адрес и парола, избира настоящата процедура за кандидатстване от „Отворени процедури“ и създава ново проектно предложение. Документите от раздел 24 на настоящите условия се прикачат в т. 12 от формуляра за кандидатстване.**ВАЖНО!: Формулярът за кандидатстване се подава с КЕП от законния представител на МИГ. В случаите, когато МИГ се представлява заедно от няколко физически лица, формулярът за кандидатстване се подписва от всяко от тях. Когато формулярът за кандидатстване не е подписан с КЕП от законния представител/и на МИГ се прикача нотариално/и заверено/и изрично/и пълномощно/и във формат „рdf“или друг формат, подписано с КЕП на упълномощеното/ите лице/а. От текста на пълномощното/ите следва да става ясно, че лицето/лицата с право да представляват МИГ упълномощава/т пълномощника да подаде от негово/тяхно име формуляра за кандидатстване, като го подпише с КЕП и приложи документите, които са неразделна част от формуляра.**Моля, обърнете внимание, че формуляра за кандидатстване трябва да се подава от профила на МИГ, тъй като впоследствие ще бъде използван този профил за комуникация с Оценителната комисия за отстраняване на липса на документи и/или неяснота, или неточност по време на оценката. По време на оценката на проектите комуникацията с МИГ и редакцията на забелязани липси на документи и/или неясноти, или неточности ще се извършва електронно чрез профила на МИГ в ИСУН 2020, от който е подадено съответното проектно предложение и промени на посочения профил (вкл. промяна на имейл адреса, асоцииран към съответния профил) са недопустими. Проектът и приложените към него документи могат да бъдат изцяло или частично оттеглени от МИГ до сключване на договора в писмена форма, освен ако МИГ е уведомен от МЗХГ за наличие на несъответствие и/или нередност в документите или когато МИГ е уведомена за намерението на МЗХГ да се извърши посещение на място, или когато при посещението на място се установи нередност, не се разрешава оттегляне по отношение на документите, засегнати от нередността. В този случай МИГ се уведомява писмено за отказ на направеното искане за оттегляне.При оттегляне на проектно предложение, при което няма наличие на несъответствие и/или нередност в документите или когато МИГ не е уведомена за намерението на МЗХГ да се извърши посещение на място, или когато при посещението на място няма установена нередност, образуваното административно производство се прекратява, а МИГ има право да подаде ново заявление за финансиране на същия проект, ако е обявен нов период на прием по подмярката или обявеният срок на прием не е изтекъл.Когато проектното предложение се оттегля до приключването на работата на Комисията, МИГ следва да подаде писмено искане в Комисията, като това обстоятелство се отбелязва от потребител на ИСУН 2020 от Комисията със съответните права. След приключването на работата на Комисията МИГ може да подаде заявление за оттегляне до УО на ПРСР 2014-2020 г. Местната инициативна група може да иска разяснения по настоящите насоки в срок до три седмици преди изтичането на срока за кандидатстване. Разясненията се утвърждават от ръководителя на УО на ПРСР 2014-2020 г. или от оправомощено от него лице. Разясненията се дават по отношение на условията за кандидатстване, не съдържат становище относно качеството на проектите и са задължителни за всички МИГ. Разясненията се съобщават в 10-дневен срок от получаването на искането, но не по-късно от две седмици преди изтичането на срока за кандидатстване, посочен в обявата. |

|  |
| --- |
| 1. **Списък на документите, които се подават на етап кандидатстване:**

МИГ подава формуляра за кандидатстване в срока, посочен в обявата, и прилага следните документи: 1. Решение на колективния върховен орган на МИГ, с което дава съгласие за реализиране на проекта (Решение на компетентния орган на юридическото лице за кандидатстване по реда на настоящите условия във формат „pdf“ или „jpg“);
2. Декларации от законния представител на МИГ, от членовете на колективния управителен орган, контролния орган, ако такъв е предвиден в устава на МИГ и от представляващите по закон и пълномощие членове на колективния управителен орган и контролен орган на МИГ, ако такъв е предвиден в устава на МИГ, когато същите са юридически лица, относно липсата на обстоятелства съгласно приложение № 2 (Декларация за липса на основания за отстраняване във формат „pdf“, „zip“, „rar“ или “7z“);
3. Декларация за определяне на дейностите на МИГ по проекта като неикономически в свободен текст, съдържаща декларативна част за съответствие с описаните в раздел 16 „Приложим режим на минимални/държавни помощи“ от настоящите условия за кандидатстване хипотези (Декларация за неикономически дейности във формат „pdf“);
4. Списък на членовете на колективния върховен орган и списък на членовете на колективния управителен орган на МИГ във формат „рdf“ и във формат „doc“ или „docx“, подписани от представляващия МИГ, които съдържат:

а) за юридическите лица: наименование на юридическото лице, седалище и адрес на управление, сектор, на който лицето е представител в МИГ, заинтересована страна, идентифицирана в анализа на стратегията за ВОМР, включително уязвими групи и малцинства (когато е приложимо) на която лицето е представител, най-малко две имена (име и фамилия) на представляващия юридическото лице, данни за контакт (телефон и/или електронен адрес);б) за физическите лица: най-малко две имена (име и фамилия), данни за постоянен адрес или месторабота, сектор, на който лицето е представител в МИГ,заинтересована страна, идентифицирана в анализа на стратегията за ВОМР, включително уязвими групи и малцинства (когато е приложимо) на която лицето е представител, данни за контакт (телефон и/или електронен адрес);в) дял на представителите на публичния сектор, на представителите на стопанския сектор и на представителите на нестопанския сектор в колективния върховен орган и в колективния управителен орган на сдружението;1. Декларация за съгласие за предоставяне на данни за периода до приключване на програмата от Националния статистически институт на Управляващия орган на ПРСР 2014 – 2020 г. и за разпространението им съгласно приложение № 6 (Декларацията за съгласие данните на кандидата да бъдат предоставени от НСИ на УО и ДФЗ-РА във формат „pdf“ или „jpg“;
2. Списък на населението на територията на МИГ, подкрепило проекта (приложимо при заявяване на точки по критерий № 3) във формат„pdf“;
3. Документи за проведени информационни събития/ обсъждания на проекта с общността и други (приложимо при заявяване на точки по критерий № 3) във формат„pdf“;
4. Декларации за предвиден брой човекодни доброволен труд или документи за процент осигурено съфинансиране от представител/и на местната общност, включително банково извлечение от сметката на МИГ (приложимо при заявяване на точки по критерий № 1) във формат„pdf“;
5. Документи за планирани действия за гарантиране устойчивост на постигнатите резултати по периоди (приложимо при заявяване на точки по критерий № 2) във формат„pdf“;
6. Една оферта, която съдържа наименованието на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена в лева или евро с посочен данък върху добавената стойност (ДДС) и/или извлечение от каталог на производител/доставчик/строител и/или проучване в интернет за всяка отделна инвестиция в дълготрайни активи - с предложена цена от производителя/доставчика/строителя” (в случай на референтен разход) (когато е приложимо) във формат „xlsx“, „xls“, „jpg“, „jpeg“, „pdf“, „zip“, „rar“ или „7z“;
7. Най-малко три съпоставими независими оферти в оригинал, които съдържат наименование на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена, определена в левове или евро, с посочен ДДС. Представя се във формат „pdf“ или „jpg”. В случаите на инвестиции за строително-монтажни работи към офертата се прилагат и количествено-стойностни сметки, сканирани във формат „pdf“,“jpg“,“rar“, „7z“, „zip“, „p7s“, „p7m“ и във формат „xls” или „xlsx” (когато е приложимо);
8. Документация от проведените пазарни консултации, включително решение за обосноваността и определянето на прогнозна стойност на разхода, за който ще бъде проведена процедура за избор на изпълнител по реда на ЗОП след сключването на административния договор за предоставяне на БФП (когато е приложимо) във формат„pdf“;
9. Решение на кандидата за избор на изпълнител (когато е приложимо) във формат „pdf“ или „jpg“;
10. Договор/и (предварителен/окончателен) за избор на изпълнител във формат „pdf“ или „jpg“;
11. Документ за собственост на земя и/или друг вид недвижим имот, обект на инвестицията, или документ за учредено право на строеж върху имота за срок не по-малък от 6 години, считано от датата на подаване на проектното предложение към стратегията за ВОМР (когато е учредено срочно право на строеж) или документ за ползване върху имота, валиден за срок не по-малък от 6 години, считано от датата на подаване на проектното предложение към стратегията за ВОМР, вписан в районната служба по вписванията, в случаите на обновяване на сгради и/или помещения, за които не се изисква издаване на разрешение за строеж, съгласно Закона за устройство на територията (когато е приложимо) във формати „pdf“, „jpg“, „zip“, „rar“ или „7z“;
12. Одобрен инвестиционен проект, изработен във фаза „Технически проект“ или „Работен проект (работни чертежи и детайли)“, в съответствие с изискванията на Закона за устройство на територията и Наредба № 4 от 2001 г. за обхвата и съдържанието на инвестиционните проекти (ДВ, бр. 51 от 2001 г.) или заснемане на обекта/съоръжението и/или архитектурен план на сградата, съоръжението, обекта, който ще се изгражда, ремонтира или обновява, в случаите на проекти, включващи разходи за строително-монтажни работи и когато за предвидените строително-монтажни работи не се изисква одобрен инвестиционен проект съгласно Закона за устройство на територията (когато е приложимо) във формати „jpg“, „jpeg“, „pdf“, „zip“, „rar“, или „7z“;
13. Разрешение за строеж, когато издаването му се изисква съгласно Закона за устройство на територията, или становище на главния архитект, че строежът не се нуждае от издаване на разрешение за строеж, когато издаването му не се изисква съгласно Закона за устройство на територията (когато е приложимо) във формат „pdf“ или „jpg“;
14. Подробни количествени сметки за предвидените строително-монтажни работи, заверени от правоспособно лице - в формат: „xls”или „xlsx” и във формати „pdf“, „jpg“, „rar“, „7z“ или „zip“ (когато е приложимо);
15. Разрешение за поставяне, издадено в съответствие със Закона за устройство на територията за разходи за преместваеми обекти (важи, в случай че проектът включва разходи за преместваеми обекти) (когато е приложимо) във формати „jpg“, „jpeg“, „pdf“, „zip“, „rar“ или „7z“;
16. Технологичен проект ведно със схема и описание на технологичния процес, изготвен и заверен от правоспособно лице (когато е приложимо) във формати „jpg“, „jpeg“, „pdf“, „zip“, „rar“ или „7z“ ;
17. Техническа спецификация за оборудване и обзавеждане (когато е приложимо) във формати „pdf“ или „jpg“ и „xls“ или.xlsx;
18. Декларация за липса на изкуствено създадени условия подписана от представляващия МИГ съгласно приложение № 7 във формати „jpg“, „jpeg“, „pdf“, „zip“, „rar“ или „7z“;
19. Декларация за нередности от представляващия кандидата и от всички членове на управителния и контролния орган на кандидата (когато такъв е предвиден в устава на МИГ), както и от техните представители съгласно приложение № 8 във формат „pdf“ или „jpg“;
20. Решение за преценяване на необходимостта от извършване на оценка на въздействието върху околната среда/решение по оценка на въздействие върху околната среда/решение за преценяване на необходимостта от извършване на екологична оценка/становище по екологична оценка/решение за преценка на вероятната степен на значително отрицателно въздействие/решение по оценка за съвместимостта/писмо/разрешително от компетентния орган по околна среда (РИОСВ/МОСВ/БД) (ако е приложимо) във формат „pdf“ или „jpg“.
 |

|  |
| --- |
| 1. **Краен срок за подаване на документите за кандидатстване:**

02 февруари 2021 г., 17:00 часа. |

|  |
| --- |
| 1. **Адрес за подаване на документите за кандидатстване за избор на проекти:**

Документите се подават в ИСУН 2020 на следния интернет адрес: https://eumis2020.government.bg. |

|  |
| --- |
| 1. **Допълнителна информация:**

**27.1. Допълнителна информация, необходима за оценка на проектното предложение**В точка „Основни данни“ във формуляра за кандидатстване кандидатът задължително попълва:1. Кратко описание на проекта, включително цели, дейности и планирани резултати;
2. Съответствие на проекта с целите на ПРСР 2014 – 2020 и с приоритетите на стратегията за Водено от общностите местно развитие на МИГ (как проектът допринася за постигане на посочените цели);
3. Съгласуваност на проекта с местната общност (процеса на съгласуваност на проекта);
4. Доброволно участие в проекта (дейностите по проекта, свързани с доброволно участие под формата на труд и/или финансиране на представители на местната общност, степента на ангажираност на общността за тези дейности, начина на реализирането им и др.);
5. Обществена полза на проекта (ползата от изпълнението на проекта за местната общност);
6. Територия, обхваната от дейностите по проекта (къде ще се извършват дейностите по проекта – населено място, община, област);
7. Общ брой на населението в обхванатото от проекта населено място.

В точка „Допълнителна информация необходима за оценка на проектното предложение“ от формуляра за кандидатстване кандидатът попълва следните полета:1. Съответствие с хоризонталните политики на ЕС;
2. Обосновка за съответствието на проекта с целите на ПРСР 2014 – 2020 г. и приоритетите на стратегията за ВОМР на МИГ;
3. Обосновка, че проекта се осъществява в полза на местната общност и в полза на кои възрастови групи;
4. Обосновка за предвидено въвеждане на иновативна за територията дейност - ако е приложимо;
5. Планирани действия за гарантиране устойчивост на резултатите от проекта и за какъв период – ако е приложимо;
6. Декларации:

„Декларирам, че: Съм запознат с правилата за отпускане на финансова помощ по подмярка 19.1 „Помощ за подготвителни дейности малки пилотни проекти“ от Програма за развитие на селските райони за периода 2014 - 2020 г. Посочените от мен факти и обстоятелства са верни и съм съгласен да бъдат проверени на място от служители на Управляващия орган на ПРСР 2014 - 2020 г., ДФ „Земеделие“, и от упълномощени представители на Европейската комисия. Дейностите и разходите, включени в проектното предложение, не са финансирани по друг проект, програма или каквато и да е друга финансова схема, произлизаща от националния бюджет, бюджета на ЕС или друга донорска програма. Прикачените документи в т. 12 са сканирани оригинали и представляват истински документи. Известна ми е наказателната отговорност по чл. 313 и чл. 248а, ал. 2 от НК за предоставени от мен неверни данни и документи.Декларирам, че проекта допринася за постигане на целите на ПРСР 2014 – 2020 г. и на приоритетите на стратегията за ВОМР“.**27.2. Сключване на административен договор за предоставяне на безвъзмездна финансова помощ**След одобрението на оценителния доклад одобрените за предоставяне на финансова помощ кандидати се поканват в 30 дневен срок да представят доказателства, че отговарят на изискванията за бенефициент.Извършва се проверка от ДФЗ съгласно чл. 1, т. 1а и т. 2 и Приложение I, чл.1, част 1 „Вътрешна среда“, раздел А „Организационна структура“ буква „i и раздел Б „Стандарти в областта на човешките ресурси“, буква „ii“ и част 2 „Контролни дейности”, раздел А „Процедури по одобряване на заявленията“, букви „ii“, „iii“, „iv“ и „v“ на Делегиран регламент (ЕС) № 907/2014 на Комисията от 11 март 2014 година за допълнение на Регламент (ЕС) № 1306/2013 на Европейския парламент и на Съвета във връзка с разплащателните агенции и други органи, финансовото управление, уравняването на сметки, обезпеченията и използването на еврото.ВАЖНО: В съответствие с изискванията на чл. 8 от ПМС № 162 г. след одобрението на проектните предложения се извършват проверки за липса на съдимост на законния представител на кандидата, членовете на колективния управителен орган и членовете на контролния орган, ако такъв е предвиден в устава на МИГ и проверки за липса на задължения на кандидата (МИГ), членовете на колективния управителен орган и членовете на контролния орган, ако такъв е предвиден в устава на МИГ за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към община, или аналогични задължения, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила. В случай, че в резултат на проверките се установи наличие на някое от тези основания за отстраняване, то от кандидата се изисква да предостави актуално/и свидетелство/а за съдимост и удостоверение/я за липса на задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към община, или аналогични задължения, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила; видът и размерът на задълженията следва да са установени с влязъл в сила акт на компетентен орган. Проверката за наличие на задължения към НАП включва проверка за наличие на публични задължения по смисъла на чл. 162, ал. 2, т. 1 от ДОПК. На кандидата се извършва и проверка за наличие или липса на задължения към общината/ите по седалище и адрес на управление на МИГ и за наличие или липса на установени с влезли в сила наказателни постановления или съдебни решения за нарушения на трудовото законодателство (от Изпълнителна агенция „Главна инспекция по труда“). Проверката за липса на задължения към община/и и Изпълнителна агенция „Главна инспекция по труда“ се извършва за кандидата (МИГ), за юридическите лица членове на колективния управителен орган и членове на контролния орган, ако такъв е предвиден в устава на МИГ. Когато от кандидата е изискано представяне на документи и те не са представени в 30-дневен срок, той губи право на финансиране по одобреното проектно предложение и може да кандидатства отново.В случай, че кандидатът е получил точки за осигурено съфинансиране от представител/и на местната общност се проверява дали сумата за която са получени точки е налична по банковата сметка на кандидата. В случай, че сумата не е налична кандидатът губи право на финансиране по одобреното проектно предложение.Ръководителят на УО на ПРСР 2014 - 2020 г. взема решение за предоставяне на финансова помощ или издава заповед за отказ съгласно чл. 38 от Закона за управление на средствата от Европейските структурни и инвестиционни фондове. Кандидатите се уведомяват писмено през ИСУН за резултатите от оценката, като в случай на отказ от финансиране в писмото се посочват и мотивите за това. За предоставяне на финансова помощ по настоящата процедура се сключва административен договор с УО на ПРСР 2014-2020, ДФЗ и кандидата съгласно приложение № 9, по реда на чл. 37, ал. 3 от Закона за управление на средствата от Европейските структурни и инвестиционни фондове.Не се сключва административен договор с кандидат, по отношение на когото при извършване на проверка се установи, че е налице основание за отстраняване.Ако в този срок кандидатът не се яви за сключване на административен договор или не представи някой от документите, УО на ПРСР 2014-2020 г. уведомява писмено кандидата, че е загубил право на подпомагане по одобреното заявление.След изтичане на 30 дневния срок Ръководителят на УО на ПРСР 2014-2020 може да предложи на следващия в класирането кандидат да подпише административен договор.**27.3. Определения:**1. „Административно съответствие“ е съответствие с формалните изисквания към документите, които включват: срок на подаване, комплектуваност, спазване на изискуемата форма, валидност и други.
2. „Актив“ е материален или нематериален актив по смисъла на Регламент (ЕС) № 651/2014 на Комисията от 17 юни 2014 г. за обявяване на някои категории помощи за съвместими с вътрешния пазар в приложение на чл. 107 и 108 от Договора (ОВ, L бр. 187 от 2014 г.).
3. „Иновативна дейност“ е дейност, която предлага нов подход, метод или средства за реализиране, които не са прилагани на територията на местната общност.
4. „Местна общност“ са гражданите и юридическите лица, които имат постоянен или настоящ адрес или седалище на територията на МИГ и имат взаимен интерес за извършване на дейности за постигане на целите на проекта.
5. „Нередност“ е понятие по смисъла на чл. 2, параграф 1, т. 36 от Регламент № 1303/2013 г.
6. „Оперативни разходи” са разходите за комуникация и външни услуги (пощенски услуги, куриерски услуги, електронен подпис и други), такси за издаване на документи и разходите за закупуване на офис консумативи и канцеларски материали;
7. „Подмярка“ е поредица от дейности, способстващи за реализиране на приоритети на Програмата за развитие на селските райони.
8. „Проект“ е специфичен набор от координирани дейности, които се предприемат от кандидата за постигане на конкретни цели в определен период от време с определен бюджет.
9. „Промоционални кампании“ е набор от дейности по планиране, организиране и провеждане на всякакъв вид физически и дигитални информационни дейности за популяризиране на местната идентичност.“

Данните за броя жители към 31 декември 2019 г., предоставени от Националния статистически институт, са публикувани на интернет страницата на Програмата за развитие на селските райони. |

 *При противоречие на насоките с нормативен акт се прилага приложимия нормативен акт от националното или европейското право.*

|  |
| --- |
| 1. **Приложения**
* Приложение № 1 - Местни инициативни групи, кандидатствали по реда на Насоките за определяне на условията за кандидатстване по процедура за прием на проектни предложения BG06RDNP001-19.001 по Подмярка 19.2 „Прилагане на операции в рамките на стратегии за водено от общностите местно развитие“ на мярка 19 „Водено от общностите местно развитие” (ВОМР) от ПРСР 2014-2020 г., но нямат одобрена за финансиране стратегия за ВОМР през програмния период 2014 – 2020 г.
* Приложение № 2 - Декларация относно липсата на обстоятелства за отстраняване;
* Приложение № 3 - Списък с референтни разходи;
* Приложение № 4 - Критерии за административно съответствие и допустимост;
* Приложение № 5 - Критерии за техническа и финансова оценка на малки пилотни проекти;
* Приложение № 6 - Декларация за съгласие да бъдат предоставяни данни от Националния статистически институт на Управляващия орган на ПРСР 2014 - 2020 г. и на ДФЗ;
* Приложение № 7 - Декларация за липса на изкуствено създадени условия;
* Приложение № 8 - Декларация за нередности;
* Приложение № 9 - Образец на административен договор.
 |